## Endring siden forrige versjon

Ingen endringer

## Hensikt

Sikre at kvinner med hyperemesis gravidarum avklares på sykehus før de overføres KAD-avdeling.

Sikre riktig seleksjon og behandling av pasienter som sendes videre til KAD-avdeling pga. hyperemesis gravidarum

## Målgruppe

Leger/sykepleiere ved Gynekologisk poliklinikk og sengepost Sykehuset Østfold, akuttmottak Sykehuset Østfold, KAD-enheter i Østfold og fastleger/legevaktleger/kommuneleger i Østfold og Vestby kommune. i Sykehuset Østfold (SØ)

## Fremgangsmåte

Generelt

Svangerskapsbetinget kvalme er et vanlig fenomen blant gravide i tidlig svangerskap. Ca. 0,1- 1 % av gravide utvikler hyperemesis med vedvarende kvalme og hyppige brekninger/oppkast, dehydrering, vekttap og evt. elektrolyttforstyrrelser som kan kreve inneliggende behandling. Hyperemesis er oftest mest uttalt 4-9 svangerskapsuke, men kan vare lenger og kreve behandling utover i andre trimester. Etiologi er ukjent. Hormoner, redusert tarmmotilitet i graviditet, h.pylori og psykososiale faktorer kan spille en rolle i tillegg til faktorer ved svangerskapet, f.eks. tvilling-graviditet eller mola. Vanlige blodprøvefunn omfatter metabolsk alkalose, hypokalemi/hyponatremi/hypokloremi, forhøyet hematokrit, forhøyede levertransaminaser og biokjemisk hyperthyreose (oftest klinisk euthyreot). Behandling omfatter i de fleste tilfeller rehydrering, antiemetika og evt. elektrolyttkorrigering. Klinisk tilstand og lab-parametre forbedres oftest betydelig i løpet av et par døgn.

Inklusjonskriterier KAD:

* **gravid i 1.trimester med symptomdebut før uke 9**   
  OG
* kraftig kvalme/brekninger med somatisk påvirkning (ketonuri, dehydrering, vekttap)

OG

* poliklinisk behandling har utilstrekkelig effekt (p.o. antiemetika, evt. vitamin B6, ingefær, akupressur)

Eksklusjonskriterier KAD:

* **symptomdebut uke 9 eller senere**
* reinnleggelser
* vedvarende behandlingstrengende emesis (hvis pas er i KAD, kontakt gynekolog ved 5. dag)
* usikker diagnose
* risikogravide
* kjent anoreksi eller pregravid BMI <18 eller >35
* behov for behandling utover rehydrering, enkel elektrolyttkorrigering og vanlige antiemetika, f.eks sonde, TPN, glukokortikoider, Zofran

Arbeidsprosess

* Når fastlege/legevaktlege fatter beslutning om at kvinnen trenger døgnbehandling på KAD, kontaktes aktuell KAD-avdeling for å reservere plass. Ref. [Kommunal akutt døgnplass (KAD) - diagnostisk sløyfe via akuttmottak](https://kvalitet.so-hf.no/docs/pub/dok38217.htm).

Deretter kontaktes akuttmottaket i Sykehuset Østfold, tlf. 69 86 00 00 (be om vakthavende gynekolog)

* Gynekolog undersøker, utreder og starter behandling av kvinnen i tråd med interne retningslinjer/prosedyrer i SØ
* Dersom gynekolog finner det forsvarlig, utskrives kvinnen til KAD-enhet i samsvar med kommuneadresse. Behandlingsplan må sendes med pasienten og det må ringes til KAD-enheten. Se [Kommunal akutt døgnplass (KAD) - kontaktopplysninger](https://kvalitet.so-hf.no/docs/pub/dok31129.htm).
* KAD-enheten kontinuerer behandling i tråd med gjeldende behandlingsregime

#### Referanser

|  |  |
| --- | --- |
| [F/2.2.11-05](https://kvalitet.so-hf.no/docs/pub/dok42786.htm) | [Hyperemesis gravidarum - KAD behandlingsregime](https://kvalitet.so-hf.no/docs/pub/dok42786.htm) |
| [F/2.2.11-15](https://kvalitet.so-hf.no/docs/pub/dok38217.htm) | [Kommunal akutt døgnplass (KAD) - direkte innleggelse fra avdeling akuttmottak og ortopedisk poliklinikk.](https://kvalitet.so-hf.no/docs/pub/dok38217.htm) |
| [F/2.2.11-16](https://kvalitet.so-hf.no/docs/pub/dok31129.htm) | [Kommunal akutt døgnplass (KAD) - kontaktopplysninger](https://kvalitet.so-hf.no/docs/pub/dok31129.htm) |
| [F/3.5.1-19](https://kvalitet.so-hf.no/liste.aspx?mode=1_0&adr=tree.aspx?SID=1__AND__MappeId=31278) | [Samarbeidsavtaler mellom kommuner og sykehus - dokumentsamling](https://kvalitet.so-hf.no/liste.aspx?mode=1_0&adr=tree.aspx?SID=1__AND__MappeId=31278) |
| [A4.2/3.1.3-02](https://kvalitet.so-hf.no/docs/pub/dok05071.htm) | [Hyperemesis gravidarum](https://kvalitet.so-hf.no/docs/pub/dok05071.htm) |

|  |
| --- |
| [Spesialisthelsetjenesteloven (lov om spesialisthelsetjenesten mm)](http://www.lovdata.no/all/nl-19990702-061.html) |
| [Helse- og omsorgstjenesteloven (lov om kommunale helse- og omsorgstjenester mm). Lovdata](http://www.lovdata.no/cgi-wift/wiftldles?doc=/app/gratis/www/docroot/all/nl-20110624-030.html&emne=helse*%20%2b%20og*%20%2b%20omsorgstjenestelov*&) |
| [Helsepersonelloven](http://www.lovdata.no/all/nl-19990702-064.html) |
| [Pasient- og brukerrettighetsloven (pasientrettighetsloven)](https://lovdata.no/dokument/NL/lov/1999-07-02-63) |
| [Retningslinje 4 - øyeblikkelig hjelp døgnopphold i kommunene, Samhandlingsutvalget](https://sykehuset-ostfold.no/seksjon/Samhandling/Documents/AVTALER/04_171109_døgnopphold.pdf) |

#### Vedlegg

|  |  |
| --- | --- |
|  |  |

**Slutt på Prosedyre**